*Anexa nr.6*

*la Regulamentul cu privire la organizarea și funcționarea Consiliului Național al Monumentelor Istorice, aprobat prin Hotărârea Guvernului nr. \_\_\_\_\_ din\_\_\_\_\_\_\_\_\_*

**Conținutul Schiței de Proiect**

**1. Compartimentul - Cercetări istorico-arhitecturale**

*1.1. Memoriul istorico-arhitectural* (conținut cadru aprobat prin Ordinul ministrului culturii);

*1.2.**Releveu*. Desenele de releveu se prezintă sub formă de piese desenate (planuri pe niveluri, secțiuni, fațade, detalii, desfășurate ale frontului stradal sau curte, axonometrii). Scara desenelor se adaptează după caz:

1.2.1. plan încadrare în teritoriu – scara 1:2000;

1.2.2. planul general – scara 1:200; 1: 500;

1.2.3. planul trasare – scara 1:200; 1: 500;

1.2.4. plan amenajare – scara 1:200; 1: 500;

1.2.5. desfășuratele ale frontului stradal sau curte, fotografice și grafice – scara 1:200; 1: 500;

1.2.6. planuri pe niveluri, secțiuni, fațade – scara 1:50; 1:100;

1.2.7. fragmentele de plan (pardoseli, tavane) – scara 1:20; 1:50;

1.2.8. fragmentele de fațadă, detalii ale elementelor decorative - scara 1:10; 1:20;

*1.3. Se vor releva:*

1.3.1. Clădiri și componentele acestora:

1.3.1.1. elementele constructive (construcții subterane, fundații, pereți, planșee, scări, șarpanta, învelitoarea);

1.3.1.2. elemente decorative/arhitecturale exterioare;

1.3.1.3. elemente decorative/arhitecturale interioare (pentru fiecare încăpere);

1.3.1.4. pardoseli și tavane;

1.3.1.5. mobilier interior fix;

1.3.1.6. instalații tehnice istorice;

1.3.1.7. elemente de tâmplărie interior și exterior.

1.3.2. Terenul și componentele acestuia:

elemente ale amenajărilor peisajere;

1.3.2.1. elementele de îngrădire;

1.3.2.2. mobilier exterior fix;

1.3.2.3. formele mici de arhitectură.

*1.4. Sondaje arhitectural-arheologice*. Datele obținute prin sondaje vor fi reflectate în relevee. Se vor efectua și documenta sondaje asupra elementelor clădirilor și amenajărilor:

1.4.1. sondaje pentru identificarea nivelului fundațiilor, identificarea subsoluri/pivnițe blocate, fundații ale componentelor construite istorice demolate/dispărute;

1.4.2. sondaje la subsoluri/pivnițe;

1.4.3. sondaje la parament/tencuieli;

1.4.4. sondaje la zidărie, joncțiuni de zidării;

1.4.5. sondaje pentru identificarea materialelor și tehnicilor folosite la edificarea imobilului/imobilelor;

1.4.6. sondaje pentru curățarea/identificarea profilelor elementelor decorative/arhitecturale, pentru identificarea elementelor decorative/arhitecturale distruse/semidistruse/acoperite de tencuieli;

1.4.7. sondaje pentru identificarea nișelor și golurilor de uși-ferestre înzidite sau realizate mai târziu;

1.4.8. sondaje pentru identificarea straturilor cromatice succesive;

*1.5. Documentare fotografică completă*. Se va documenta imobilul/imobilele existente la care se intervine, inclusiv detaliile arhitecturale, tehnice, structurale și de decor interior, a sondajelor arhitecturale efectuate, stratigrafia finisărilor, mobilier fix intern, formele mici de arhitectură amplasate pe terenul monumentului, elemente ale amenajărilor peisajere, elemente de artă decorativă.

*1.6. Cercetări conexe:*

1.6.1. Expertizarea tehnică a construcțiilor;

1.6.2. Studii topo-geodezice;

1.6.3. Studiu geologic;

1.6.4. Verificarea planeității și verticalității (după caz);

1.6.5. Scanare 3D (după caz);

1.6.6. Investigații instrumentale în situ (după caz);

1.6.7. Investigații instrumentale în laborator (după caz);

1.6.8. Investigații arheologice.

**2. Compartiment Concept intervenții**

*2.1. Piese scrise. Memoriu explicativ:*

2.1.1. descrierea succintă a principalelor etape istorice care au influențat formarea volumetriei clădirii/clădirilor inclusiv modul de valorificare a parcelei cu referințe la memoriul istorico-arhitectural elaborat;

2.1.2. descrierea aspectului arhitectural actual al clădirii/clădirilor pentru care se propun intervenții;

2.1.3. descrierea stării tehnice cu referințe la concluziile Raportului expertizei tehnice;

2.1.4. descrierea degradărilor: degradare fizică ale construcțiilor, degradări ale materialelor.

2.1.5. descrierea soluției unitare de intervenție asupra monumentului istoric, a părților lui componente sau a clădirilor din zona de protecție a monumentului istoric. Acestea se vor referi la: intervențiile asupra structurii portante (fundații, părțile subterane, pereții exteriori și interiori, planșeele intermediare, planșeele de pod, șarpanta, învelitoarea), parament, finisajele interioare și exterioare, decorul interior și exterior, elementele arhitecturale, mobilierul interior fix, amenajările exterioare istorice și propuse;

2.1.6. descrierea etapelor executării lucrărilor;

2.1.7. descrierea propunerilor de reutilare a rețelelor inginerești;

2.1.8. descrierea soluției unitare de amenajare a terenului aferent;

2.1.9. descrierea riscurilor afectării vecinătăților (diminuare nivel iluminare naturală, diminuare nivel insolare, riscuri de incendiu și seismice, evacuarea apelor pluviale etc.);

2.1.10. indicii tehnico-economici: aria terenului, zonei de studiu, aria construită la sol, aria desfășurată, aria utilă, volum construit, POT, CUT, RH;

2.1.11. Tema de proiectare.

*2.2. Piese desenate:*

2.2.1. plan încadrare în teritoriu – scara 1:2000; Acesta se realizează cu indicarea tramei stradale, parcelarului, monumentelor istorice și zonelor de protecție, siturilor arheologice, monumentelor de for public, a zonelor verzi.

2.2.2. planul general – scara 1:200; 1: 500. Acesta se realizează pe suport topografic actualizat cu indicarea limitelor terenului, construcțiilor de pe teren inclusiv cele vecine, plantațiile istorice, amenajările existente și propuse, rețele edilitare cele majore;

2.2.3. planul trasare – scara 1:200; 1: 500;

2.2.4. plan amenajare – scara 1:200; 1: 500;

2.2.5. desfășuratele ale frontului stradal sau curte, fotografice și grafice – scara 1:200; 1: 500;

2.2.6. planuri pe niveluri, secțiuni, fațade – scara 1:50; 1:100;

2.2.7. soluția coloristică a fațadelor – scara 1:50; 1:100;

2.2.8. fragmentele de plan (pardoseli, tavane) – scara 1:20; 1:50;

2.2.9. fragmentele de fațadă, detalii ale elementelor decorative - scara 1:10; 1:20;

2.2.10. propunerea iluminatului nocturn al fațadelor la front stradal - 1:100 (după caz);

2.2.11. imagini 3D (după caz);

2.2.12. alte desene relevante.